**MINISTERUL MEDIULUI, APELOR ȘI PĂDURILOR**



**ORDIN**

 **Nr. .............../...................2025**

**pentru modificarea Ghidului specific - Condiţii de accesare a fondurilor europene aferente Planului naţional de redresare şi rezilienţă, componenta C3 - Managementul deşeurilor, investiţia I1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, subinvestiţia I1.D. - Construirea instalaţiilor de reciclare a deşeurilor pentru a îndeplini ţintele de reciclare din pachetul de economie circulară, aprobat prin Ordinul ministrului mediului, apelor și pădurilor nr. 2.606/2022**

Luând în considerare Referatul de aprobare al Administrației Fondului pentru Mediu nr. ................./...................... privind modificarea Ghidului specific - Condiţii de accesare a fondurilor europene aferente Planului naţional de redresare şi rezilienţă, componenta C3 - Managementul deşeurilor, investiţia I1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, subinvestiţia I1.D. - Construirea instalaţiilor de reciclare a deşeurilor pentru a îndeplini ţintele de reciclare din pachetul de economie circulară,

În baza prevederilor Ordonanţei de urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobată cu modificări şi completări prin Legea nr. 178/2022, cu modificările și completările ulterioare, precum și ale Normelor metodologice de aplicare a prevederilor Ordonanţei de urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobate prin Hotărârea Guvernului nr. 209/2022,

Ținând cont de prevederile Acordului de implementare nr. 50728 din 06.09.2022 încheiat între Ministerul Mediului, Apelor şi Pădurilor, în calitate de coordonator de reforme şi/sau investiţii pentru Planul naţional de redresare şi rezilienţă şi Administraţia Fondului pentru Mediu, în calitate de agenţie de implementare,

Având în vedere avizul Ministerului Investițiilor și Proiectelor Europene comunicat prin adresa nr. ....................,

În temeiul prevederilor art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare,

**ministrul mediului, apelor şi pădurilor emite prezentul**

**ORDIN:**

**Art. I** La secțiunea 3, punctul 3. „Eligibilitatea cheltuielilor”, litera c), marcatorul opt din Ghidul specific - Condiţii de accesare a fondurilor europene aferente Planului naţional de redresare şi rezilienţă, componenta C3 - Managementul deşeurilor, investiţia I1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, subinvestiţia I1.D. - Construirea instalaţiilor de reciclare a deşeurilor pentru a îndeplini ţintele de reciclare din pachetul de economie circulară, aprobat prin Ordinul ministrului mediului, apelor și pădurilor nr. 2.606/2022, publicat în Monitorul Oficial al României, Partea I, nr. 997 bis din 13 octombrie 2022, cu modificările și completările ulterioare, se modifică după cum urmează:

*„Cheltuielile necesare pentru implementarea proiectului sunt eligibile dacă:*

 *(...)*

*● să fie efectuată şi plătită de la data la care solicitantul primeşte notificarea de îndeplinire a eligibilităţii proiectului, cu respectarea prevederilor legale privind ajutorul de stat, şi nu mai târziu de 30 iunie 2026;”*

**Art. II** Prezentul ordin se publică în Monitorul Oficial al României, Partea I.

Ministrul mediului, apelor şi pădurilor,

**Mircea FECHET**